CELEX: 62008CN0128
Language: el
Date: 2008-03-28 00:00:00
Title: Υπόθεση C-128/08: Αίτηση για την έκδοση προδικαστικής αποφάσεως, την οποία υπέβαλε το Tribunal de première instance de Liège (Βέλγιο) στις 28 Μαρτίου 2008 — Jacques Damseaux κατά Βελγικού Δημοσίου

7.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 142/17
            
         Αίτηση για την έκδοση προδικαστικής αποφάσεως, την οποία υπέβαλε το Tribunal de première instance de Liège (Βέλγιο) στις 28 Μαρτίου 2008 — Jacques Damseaux κατά Βελγικού Δημοσίου
   (Υπόθεση C-128/08)
   (2008/C 142/26)
   Γλώσσα διαδικασίας: η γαλλική
   Αιτούν δικαστήριο
   Tribunal de première instance de Liège
   Διάδικοι στην υπόθεση της κύριας δίκης
   
      Προσφεύγων: Jacques Damseaux
   
      Καθού: Βελγικού Δημοσίου
   Προδικαστικά ερωτήματα
   
               1)
            
            
               Έχει το άρθρο 56 της Συνθήκης ΕΚ την έννοια ότι απαγορεύει περιορισμό απορρέοντα από τη Σύμβαση μεταξύ Γαλλίας και Βελγίου για την αποφυγή της διπλής φορολογίας και για τη θέσπιση κανόνων αμοιβαίας διοικητικής και δικαστικής συνδρομής στον τομέα της φορολογίας εισοδήματος, βάσει της οποίας Συμβάσεως εξακολουθεί να ισχύει εν μέρει διπλή φορολόγηση των μερισμάτων από συμμετοχές σε εταιρείες εγκατεστημένες στη Γαλλία και η οποία καθιστά τη φορολόγηση των εν λόγω μερισμάτων βαρύτερη από τον βελγικό φόρο κινητών αξιών ο οποίος συνιστά τον μόνο φόρο που βαρύνει τα μερίσματα τα οποία διανέμουν βελγικές εταιρείες σε μετόχους κατοίκους Βελγίου;.
            
         
               2)
            
            
               Έχει το άρθρο 293 της Συνθήκης ΕΚ την έννοια ότι η αδράνεια του Βελγίου ενέχει υπαιτιότητα επειδή δεν διεξήχθησαν νέες διαπραγματεύσεις με τη Γαλλία για την εξεύρεση ενός νέου τρόπου εξαλείψεως της διπλής φορολογίας των μερισμάτων εταιρειών που εδρεύουν στη Γαλλία;